
Es-selamu alejkum ve rahmetullahi ve berekatuhu. Halalite na smetnji. Htjela sam da vas pitam kako treba čovjek da postupi kada se nađe u društvu osobe koja opsuje Allaha i ukoliko je ta osoba nama jako bliska? Kako se odnositi prema njoj i kako da postupimo ako čujemo to u prolazu, npr. na ulici? Allah vam dao svako dobro.


* 
* 
* 
* 
* 
* 
* 

 
Kako treba čovjek da postupi kada se nađe u društvu osobe koja opsuje Allaha?

Ve alejkumus-selamu ve rahmetullahi ve berekatuh! Ako je riječ o bliskoj osobi nad kojom čovjek ima nadmoć, poput supruge, mlađeg brata ili sestre, sina, kćerke, unuka isl., u tom slučaju će ga vaspitno kazniti i žestoko naružiti, u onoj mjeri da ga ubuduće odvrati od takvih i sličnih psovki. Ako je riječ o bliskim osobama nad kojima čovjek nema nadmoć, poput roditelja, tetki, amidža, daidži i sl., u tom slučaju će im se suprostaviti i pojasniti koliko je to samo veliki grijeh i prkos Allahu, pa ako prihvate i pokaju se, nastaviće sa njima boraviti u istoj prostoriji, a ako i dalje ustraju u psovkama, onda će se od njih udaljiti i ignorisati ih shodno mogućnostima dok se ne okane psovki. A što se tiče psovki na ulici, ako je čovjek u stanju da opomene one koji psuju i ne boji se za sebe, onda je dužan da ih opomene i posavjetuje da to ne rade, a ako nije u mogućnosti, onda će prezirati srcem i udaljiti se od njih tijelom. Allah nikoga ne opterećuje preko mogućnosti.


 


Odgovorio hfz. mr. ***[Amir I. Smajić](https://pitajucene.com/search/Amir+Smaji%C4%87/answers/ "Pretraži odgovore od Amir I. Smajić")*** <https://amir-smajic.blogspot.com>


